text: Oleoturisme amb Menu Degustació / Regala Experiències amb encant
  Oleoturisme a Catalunya amb Menu Degustació
  6-7 Hores
  T'has parat a pensar el paper tan important que té l'oli en la nostra dieta?
  L'oli d'oliva és un element bàsic de la dieta mediterrània, que acompanya molts dels seus plats amb el setrill al costat. És per aquest motiu que aquesta experiència és una gran manera d'acostar-se a la cultura catalana.
  Aquest tour us mostrarà el meravellós món d'aquest "or líquid", alhora que podreu gaudir de la Vall d'Hortons. Passejant entre oliveres mil·lenàries sentireu el silenci de la vall, mentre albireu la magnífica silueta de Montserrat.
  El nostre guia us explicarà la diferència entre velles i noves plantacions d'oliveres, així com de les varietats d'oliva (arbequina i corbella).
  Visitant el molí, aprendreu com es duu a terme el procés d'elaboració i, en acabat, podreu fer-ne un tast acompanyat de productes típics de la Vall (formatge, mel, embotits i vi).
  Acabada la visita, ens adreçarem a la petita vila de Castelladral, situada al capdamunt d'un turó. El lloc és veritablement privilegiat, doncs tens Montserrat als teus peus i el pre-Pirineu a la teva esquena. Hi ha una espectacular panoràmica de la Catalunya central i inclús del Montseny.
  En aquesta petita vila comprendreu que l'oli d'oliva i la gastronomia són inseparables. Podreu gaudir d'un menú de sis plats amb productes de proximitat, ecològics i de temporada, en els quals l'oli d'oliva hi té un paper fonamental.
  Grups Mínim 4 persones, si sou dos contacteu amb nosaltres , es pot fer l'activitat amb un extra cost
  Informació sobre els nens Nens fins a 8 anys no paguen
  El preu que indica per nens, és per nens de 8 a 12 anys.
  Visita a les oliveres i el seu entorn amb Montserrat al fons,
  Visita de l'obrador i tast d'olis ecològics amb degustació-maridatge amb productes de proximitat de la zona.
  Tour disponible en castella, català,anglès i francès
  Menú de 6 plats, amb productes ecòlogics, de proximitat i de temporada
  Posibilitat de comprar productes ecològics de la zona
  1 ressenya per Oleoturisme a Catalunya amb Menu Degustació
  Laia Saleta – 12 de Març de 2018
  Moltes Gràcies Melani i Joan, Els meus Tiets estan molt contents de l'experiència viscuda amb el tast d'Olis i el menú de Degustació!!! La recomanen !!!Família Saleta